**ROMÂNIA**

**JUDETUL TIMIŞ**

**MUNICIPIUL TIMIȘOARA**

**PRIMAR**

**NR. SC2023-5953/08.03.2023**

**REFERAT DE APROBARE A PROIECTULUI DE HOTĂRÂRE**

***Sectiunea 1   
Proiect de hotărâre* *privind indexarea cu rata inflației a valorilor impozabile, impozitelor și taxelor locale precum și amenzilor pentru anul fiscal 2024***

***Sectiunea a 2 - a   
Motivul emiterii proiectului de hotărâre***

1. **Descrierea situației actuale**

Conformart. 454din Legea nr. 227/2015 privind Codul fiscal, actualizată:

*"Impozitele şi taxele locale sunt după cum urmează:*

*a)impozitul pe clădiri şi taxa pe clădiri;*

*b)impozitul pe teren şi taxa pe teren;*

*c)impozitul pe mijloacele de transport;*

*d)taxa pentru eliberarea certificatelor, avizelor şi autorizaţiilor;*

*e)taxa pentru folosirea mijloacelor de reclamă şi publicitate;*

*f)impozitul pe spectacole;*

*g)taxele speciale;*

*h)alte taxe locale."*

Conform art.491 din Legea nr.227/2015 privind Codul fiscal, actualizată:

*" Indexarea impozitelor şi taxelor locale*

*(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.*

*(1^1) Prin excepţie de la prevederile* *alin. (1), sumele prevăzute în tabelul prevăzut la* *art. 470 alin. (5) şi* *(6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în* [*Directiva 1999/62/CE*](file:///D:\eurolegis\ro\index\act\74017#A0) *de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în* [*Directiva 1999/62/CE*](file:///D:\eurolegis\ro\index\act\74017#A0) *de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.*

*(2) Sumele indexate conform alin. (1) şi* *(1^1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti.*

*(3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1)."*

Conform art.493 alin.7 din Legea nr.227/2015 privind Codul fiscal, actualizata:

*”(7) Limitele amenzilor prevăzute la* *alin. (3) şi* *(4) se actualizează prin hotărâre a consiliilor locale conform procedurii stabilite la* *art. 491.”*

Arătăm că în prezent, nivelurile pentru valorile impozabile, impozitele şi taxele locale şi alte taxe asimilate acestora, precum şi limitele amenzilor aplicabile în temeiul Legii nr.227/2015 privind Codul fiscal de către organul fiscal al Municipiului Timișoara, la care se face referire in cuprinsul art.491 alin.1 si art.493 alin.7 din Codul fiscal, sunt cele prevăzute în HCLMT [nr.153/19.04.2022](http://www.dfmt.ro/uploads/files/dir_fiscala/afisari%202019/HCL/HCL%20157%20din%2011%2004%202019%20privind%20indexarea%20valorilor%20impozabile%20pt%202020.pdf) privind indexarea valorilor impozabile, impozitelor si taxelor locale precum si amenzilor pentru anul fiscal 2023.

Raportat la prevederile legale susmenționate, Consiliul Local are obligația și competența legală să hotărască **indexarea** oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei precum **și să actualizeze limitele amenzilor** reglementate la art.493 alin.3, alin.4 și alin.4^1 din Legea nr.227/2015 privind Codul fiscal, actualizată, până la data de 30 aprilie a fiecărui an, **ţinând cont de rata inflaţiei pentru anul fiscal anterior**, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice, **cu excepția** **sumelor prevăzute în tabelul prevăzut la art. 470 alin. (5) şi (6) din Codul fiscal, la indexarea cărora se va avea în vedere rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în** [**Directiva 1999/62/CE**](file:///D:\eurolegis\ro\index\act\74017#A0) de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în [Directiva 1999/62/CE](file:///D:\eurolegis\ro\index\act\74017#A0) de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.

Prevederile art. 491 alin. 1 și alin. 2 și ale art.493 alin.7 din Legea nr.227/2015 privind Codul fiscal, actualizată, **având un caracter imperativ**, Consiliul Local al Municipiului Timișoara urmează să procedeze la aprobarea sumelor indexate in baza acestor prevederi legale, **pentru anul 2024 fiind avuta in vedere rata inflatiei pentru anul 2022, de 13,8 %,** comunicată pe site-urile oficiale ale Ministerului Finanţelor Publice (https://mfinante.gov.ro/noutati1)şi Ministerului Lucrărilor Publice, Dezvoltării și Administrației (https://www.mdlpa.ro/pages/politicifiscalesibugetarelocale), conform comunicatului de presa al Institutului National de Statistica cu nr. 13/13.01.2022.

Pe cale de consecinta, raportat la prevederile art.491 alin.1-2 și ale art. ale art. 493 alin.7 din Codul fiscal, se va supune spre aprobare Consiliului Local indexarea pentru anul fiscal 2024, cu rata inflatiei de 13,8 %, a impozitelor și taxelor locale care constau într-o anumitã sumã în lei sau care sunt stabilite pe baza unei anumite sume în lei, precum și actualizarea limitelor amenzilor prevãzute la art. 493 alin.3, alin.4 și alin.4^1 din Legea nr.227/2015 privind Codul fiscal, conformAnexei nr.1, parte integrantã din prezenta.

**2.Schimbări preconizate și rezultate așteptate:**

Prinindexarea pe baza indicelui de inflatie de **13,8 %** a impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, precum și actualizarea limitelor amenzilor reglementate la art.493 alin.3, alin.4 și alin.4^1 din Legea nr.227/2015 privind Codul fiscal, actualizată și aprobarea de către Cosiliul Local al Municipiului Timișoara a sumelor indexate, se realizează punerea în aplicare penru anul 2024 a prevederilor art.491 alin.1 si alin.2 și ale art.493 alin.7 din Legea nr.227/2015 privind Codul fiscal, actualizată, prevederi legale cu caracter obligatoriu.

De prezenta indexare/actualizare se va ține seama la stabilirea impozitelor și taxelor locale în Municipiul Timișoara pentru anul fiscal 2024.

**3.Alte informații :**

**3.1.** În conformitate cu prevederile punctului 11 litera n) din Hotărârea Guvernului nr.1/2016 pentru aprobarea Normelor metodologice de aplicare a Legii nr. 227/2015 privind Codul fiscal-Titlul IX, cu modificările și completările ulterioare:

*”n) rotunjire - operaţiune de stabilire a sumelor datorate bugetelor locale la nivel de leu, fără subdiviziuni, prin reducere când fracţiunile în bani sunt mai mici de 50 de bani şi prin majorare când fracţiunile în bani sunt de 50 de bani sau mai mari.*

*Reguli de rotunjire:*

*(i) rotunjirea se aplică la fiecare tip creanţă, respectiv creanţă principală sau creanţă accesorie;*

*(ii) nu se aplică rotunjiri pentru calculele intermediare privind stabilirea impozitelor şi taxelor locale;*

*(iii )pentru calculele intermediare se utilizează primele două zecimale;*

*(iv) în cazul majorării impozitelor sau taxelor rotunjirea se aplică după majorarea acestora stabilită conform art. 489 din Codul fiscal*

*(v) în cazul bonificaţiei prevăzute la art. 462 alin. (2), art. 467 alin. (2) şi art. 472 alin. (2) din Codul fiscal se aplică regulile de la pct. (i)-(iv), cu excepţia cazului în care prin rotunjire rezultă o valoare a bonificaţiei mai mare de 10% din impozit, caz în care rotunjirea bonificaţiei se face prin diminuare.”*

**Raportat la aceste prevederi legale, regulile de rotunjire vor fi avute in vedere cu ocazia stabilirii sumelor datorate bugetelor locale la nivel de leu, fără subdiviziuni, prin reducere când fracţiunile în bani sunt mai mici de 50 de bani şi prin majorare când fracţiunile în bani sunt de 50 de bani sau mai mari, rotunjirile nefiind reflectate în Anexa nr.1 la proiectul de hotărâre.**

**3.2.** Având in vedere că, pentru indexarea pentru anul 2024 a sumelor prevăzute în tabelul prevăzut la art. 470 alin. (5) şi (6) din Codul fiscal, Consiliul Local trebuie sa aibă in vedere rata de schimb a monedei euro în vigoare în prima zi lucrătoare a lunii octombrie a anului 2023, **indexarea pentru anul 2024 a sumelor prevăzute în tabelul prevăzut la art. 470 alin. (5) şi (6) din Codul fiscal, se va aproba de catre Consiliul Local printr-o hotarâre distinctă, ulterior publicării în Jurnalul Uniunii Europene a ratei de schimb a monedei euro în vigoare în prima zi lucrătoare a lunii octombrie a anului 2023 și comunicării pe site-urile oficiale** ale Ministerului Finanţelor Publice şi Ministerului Lucrărilor Publice, Dezvoltării şi Administraţieia cursului de schimb a monedei euro şi nivelurile minime, exprimate în euro, prevăzute în [Directiva 1999/62/CE](file:///D:\eurolegis\ro\index\act\74017#A0) de aplicare la vehiculele grele de marfă pentru utilizarea anumitor infrastructuri.

Astfel, **sumele înscrise în tabelul prevăzut la art. 470 alin. (5) şi (6) din Codul fiscal nu fac obiectul indexării cu rata inflației, nefiind reflectate în cuprinsul Anexei nr. 1 la proiectul de hotărâre.**

**3.3.** Cu excepția taxei pentru îndeplinirea procedurii de divorț pe cale administrativă și a taxei pentru eliberarea de copii heliografice de pe planuri cadastrale sau de pe alte asemenea planuri, taxe prevăzute în codul fiscal la art.486 alin.4 si alin.5, cuantumul taxelor speciale și al altor taxe locale nu fac obiectul indexării reflectate în Anexa nr.1 deoarece acestea nu sunt prevăzute în codul fiscal într-o anumită sumă în lei sau pe baza unei anumite sume în lei, fiind stabilite prin hotărârea anuală a consiliului local de stabilire a impozitelor și taxelor locale, în condițiile Legii nr.227/2015, actualizată

**3.4.** Potrivit prevederilor art.494 alin.10 lit.b) din Legea nr.227/2015 actualizată, sumele reprezentând taxe judiciare de timbru şi alte taxe de timbru prevăzute de lege, constituie venit la bugetul local.

Potrivit art.50 din O.U.G. nr.80/2013 privind taxele judiciare de timbru, cu modificările și completările ulterioare:

*"(1)Nivelul taxelor judiciare de timbru prevăzute de prezenta ordonanţă de urgenţă se actualizează anual cu indicele ratei inflaţiei, prin hotărâre a Guvernului, la propunerea Ministerului Finanţelor Publice şi a Ministerului Justiţiei.*

*(2)În aplicarea prezentei ordonanţe de urgenţă, Ministerul Justiţiei şi Ministerul Finanţelor Publice pot elabora norme metodologice."*

Raportat la aceste prevederi legale, sumele reprezentând taxe judiciare de timbru nu intră sub incidența indexării prin hotărâre a consiliului local.

**4. Concluzii:**

Având în vedere cele expuse, propun emiterea hotărârii prin care consiliul local al Municipiului Timișoara aprobă sumele indexate pentru anul fiscal 2024 pe baza indicelui de inflație de 13,8 %, conform prevederilor art. 491 alin.1 și alin.2 din Legea nr. 227/2015 privind Codul fiscal, actualizată și ale art. 493 alin.7 din Legea nr. 227/2015 privind Codul fiscal, actualizată, așa cum sunt acestea reflectate în cuprinsul Anexei nr.1 la proiectul de hotărâre.

**PRIMAR ADMINISTRATOR PUBLIC**

**DOMINIC FRITZ MATEI CREIVEANU**

**DIRECTOR EXECUTIV D.F.M.T.**

**CARMINA NIȚESCU**